turjo4nis/wikipedia-bn-dump-20250701 huggingface dataset:
কাজী তরিকুল ইসলাম

কাজী তরিকুল ইসলাম একজন নিউরোলজী বিশেষজ্ঞ অধ্যাপক ও চিকিৎসক। বাংলাদেশ কলেজ অব ফিজিশিয়ানস অ্যান্ড সার্জনসের কাউন্সিলর এবং পরীক্ষা নিয়ন্ত্রক। তিনি ডেঙ্গু ও সেয়ারোর জন্য ডব্লিউএইচও এর আঞ্চলিক কারিগরি উপদেষ্টা দলের সদস্য হিসাবে কাজ করেছেন। জাতীয় ও আন্তর্জাতিক পত্রিকায় তার লেখা ৯৭টিরও বেশি নিবন্ধন প্রকাশিত হয়েছে।

প্রাথমিক ও শিক্ষাজীবন 
কাজী তরিকুল ইসলামের জন্ম বাংলাদেশের রাজশাহীতে। এমবিবিএস সম্পন্ন করেন রাজশাহী মেডিকেল কলেজ থেকে। এফসিপিএস (মেডিসিন) সম্পন্ন করেন বাংলাদেশ কলেজ অব ফিজিশিয়ানস অ্যান্ড সার্জনসে থেকে।

পেশা 
রাজশাহী মেডিকেল কলেজ ও ঢাকা মেডিকেল কলেজের মেডিসিন বিভাগের অধ্যাপক ছিলেন কাজী তরিকুল ইসলাম। বর্তমানে ঢাকা মেডিকেল কলেজ হাসপাতালে কর্মরত আছেন। তিনি সপ্তাহের ৫ দিন তার ধানমন্ডি পপুলার ডায়াগনষ্টিক সেন্টারের চেম্বারে রোগী দেখেন।

তথ্যসূত্র 

জন্মের বছর অনুপস্থিত (জীবিত ব্যক্তি)
জীবিত ব্যক্তি
রাজশাহী জেলার ব্যক্তি
বাংলাদেশী চিকিৎসক
বাংলাদেশী শিক্ষায়তনিক
রাজশাহী মেডিকেল কলেজের প্রাক্তন শিক্ষার্থী
ঢাকা মেডিকেল কলেজের শিক্ষক
রাজশাহী মেডিকেল কলেজের প্রাক্তন শিক্ষক
রাজশাহী বিশ্ববিদ্যালয়ের শিক্ষক
বাংলাদেশ কলেজ অব ফিজিশিয়ানস্ এন্ড সার্জনসের প্রাক্তন শিক্ষার্থী
১৯৫৪-এ জন্ম
ফ্রিস্টাইল কুস্তি

ফ্রিস্টাইল কুস্তি হল এক ধরনের ধরনের অপেশাদার কুস্তি যেটি বিশ্বজুড়ে চর্চিত। গ্রেকো-রোমান এবং  এটিই হচ্ছে  কুস্তির দুইটি ধরন যেগুলোতে অলিম্পিক গেইমস্-এ প্রতিযোগিতা হয়ে থাকে। বিভিন্ন নিয়মের অধীনে আমেরিকান হাইস্কুল এবং কলেজ কুস্তি পরিচালিত হয় এবং এগুলোকে যথাক্রমে স্কলাসটিক এবং কলেজিয়েট নামকরণ করা হয়েছে।

কলেজিয়েট কুস্তির মত, ফ্রিস্টাইল কুস্তিরও উৎপত্তি হয়েছে ক্যাচ কুস্তি থেকে, উভয় ধরনের কুস্তিতেই কুস্তিগিরের চূড়ান্ত উদ্দেশ্য হচ্ছে প্রতিদ্বন্দ্বীকে ম্যাটে নিক্ষেপ করে চেপে ধরা, যার ফলাফল হিসেবে কুস্তিগির তৎক্ষণাৎ জয়লাভ করে। ফ্রিস্টাইল এবং কলেজিয়েট কুস্তিতে, কুস্তিগির তার নিজের বা প্রতিদ্বন্দ্বীর পা কে আঘাত ও প্রতিরোধে ব্যবহার করতে পারে, যেটি গ্রেকো-রোমান কুস্তিতে করা যায় না। ফ্রিস্টাইল কুস্তি গতানুগতিক কুস্তি, জুডো, এবং স্যাম্বো টেকনিককে একত্রে নিয়ে আসে।

বিশ্ব কুস্তির পরিচালনা পর্ষদ, ইউনাইটেড ওয়ার্ল্ড রেস্লিং (UWW) অনুসারে,  বর্তমানে অপেশাদার কুস্তির যে চারটি প্রধান ধরন আন্তর্জাতিকভাবে চর্চিত হয়, তার মধ্যে একটি হল ফ্রিস্টাইল কুস্তি। কুস্তির অন্যান্য ধরনগুলো হল গ্রেকো-রোমান এবং মল্লযুদ্ধ (যেটি সাবমিশন কুস্তি নামেও পরিচিত)। এক্সিকিউটিভ বোর্ড অফ দ্যা ইন্টারন্যাশনাল অলিম্পিক কমিটি(IOC) কুস্তিকে একটি খেলা হিসেবে অলিম্পিক গেইমস ২০২০ থেকে বাদ দেওয়ার জন্য অনুমোদন করে, কিন্তু পরে তারা এই সিদ্ধান্তটি বাতিল করে।

ইতিহাস

ইউনাইটেড ওয়ার্ল্ড রেস্লিং(UWW) এর মতে, আধুনিক ফ্রিস্টাইল কুস্তির জন্ম হয়েছিল গ্রেট ব্রিটেন এবং যুক্তরাষ্ট্রে, যেটির নাম ছিল "ক্যাচ-এস-ক্যাচ-ক্যান" কুস্তি। গ্রেট ব্রিটেনে "ক্যাচ-এস-ক্যাচ-ক্যান" কুস্তির একটি বিশেষ প্রচলন ছিল, এবং এটির যে পরিবর্তিত রূপ ল্যাংকাশায়ারে বিকশিত হয়েছিল, সেটির একটি বিশেষ প্রভাব ফ্রিস্টাইল কুস্তির উপর রয়েছে। ১৯ শতকে "ক্যাচ-এস-ক্যাচ-ক্যান" কুস্তি মেলা এবং উৎসবে ব্যাপক জনপ্রিয়তা লাভ করেছিল। ক্যাচ-এস-ক্যাচ-ক্যান কুস্তিতে উভয় প্রতিযোগীই দাড়ানো অবস্থায় কুস্তি শুরু করতো, এবং একজন কুস্তিগির তার প্রতিদ্বন্দ্বীর কাঁধকে ভূমিতে চেপে ধরার চেষ্টা করতো (যেটিকে বলা হতো পতন)। যদি কোনো পতন লাভ করা না যেতো, উভয় কুস্তিগিরই কুস্তি চালিয়ে যেতো এবং প্রায় সব ধরনের ধরা ও পদ্ধতি অনুমোদিত ছিল। ল্যাংকাশায়ার কুস্তির একটি স্কটিশ রূপও জনপ্রিয় হয়ে ওঠেছিল, যেটি আরম্ভ হতো কুস্তিগিরদের বুকে বুক লাগিয়ে দাড়ানো অবস্থায় একে অন্যকে শরীরের চারদিকে দুইহাত দিয়ে আঁকড়ে ধরে এবং, যদি কোনো পতন না হতো তখন লড়াইটি ভূমিতেই চলতে থাকতো। এছাড়া, একটি আইরিশ কলার-এন্ড-এলবো স্টাইল ছিলো, যেটিতে কুস্তিগিররা দাড়ানো অবস্থায় একে অন্যকে এক হাতে কলার এবং অন্য হাতে কনুই ধরা অবস্থায় কুস্তি শুরু করতো, যদি কোনো পতন লাভ করা না যেতো, তাহলে কুস্তিগিররা দাড়ানো অবস্থায় এবং মাটিতে কুস্তি চালিয়ে যেতো যতক্ষণ না পতন লাভ করা না যেতো।

তথ্যসূত্র

কুস্তির ধরণ
মিশ্র মার্শাল আর্ট পদ্ধতি
হবিগঞ্জ কৃষি বিশ্ববিদ্যালয়

হবিগঞ্জ কৃষি বিশ্ববিদ্যালয় হচ্ছে বাংলাদেশের সিলেট বিভাগের একটি সরকারি কৃষিবিষয়ক বিশ্ববিদ্যালয়। বাংলাদেশ সরকারের মন্ত্রিসভা ১লা এপ্রিল ২০১৯ এ আইনটি পাস করে। এটি ২০২০ সালে হবিগঞ্জ সদর উপজেলা ভাদোইতে প্রতিষ্ঠিত হয়। ২০২১-২২ শিক্ষাবর্ষ থেকে পাঁচটি অনুষদের এর একাডেমিক কার্যক্রম শুরু হয়।

ইতিহাস
২০১৪ সালের ২৯ নভেম্বর সাবেক সরকার প্রধান শেখ হাসিনা হবিগঞ্জ জনসভায় হবিগঞ্জে একটি কৃষি বিশ্ববিদ্যালয় স্থাপনের ঘোষণা দেয়। হবিগঞ্জ কৃষি বিশ্ববিদ্যালয় আইন ২০২০ অনুযায়ী হবিগঞ্জ জেলার সদর উপজেলায় প্রায় ৭৭৬.৮৮৫ একর জমি হবিগঞ্জ কৃষি বিশ্ববিদ্যালয় প্রতিষ্ঠার ঘোষণা বাস্তবায়নের লক্ষ্যে অধিগ্রহণ করা হয় ।

অনুষদ এবং বিভাগসমূহ 
কৃষি অনুষদ, মৎস্য অনুষদ এবং পশু চিকিৎসা ও প্রাণিসম্পদ বিজ্ঞান অনুষদ নিয়ে এই বিশ্ববিদ্যালয়টি চালু হবে।

পশুচিকিত্সা, পশু ও জৈবচিকিৎসা বিজ্ঞান অনুষদ 
 শারীরস্থান এবং হিস্টোলজি
 শারীরবিদ্যা
 ফার্মাকোলজি এবং অগদতন্ত্র
 অণুজীববিজ্ঞান ও জনস্বাস্থ্য
 প্রাণিসম্পদ উৎপাদন ও ব্যবস্থাপনা
 রোগবিদ্যা
 পরজীবীবিদ্যা
 জিনতত্ত্ব এবং পশু প্রজনন
 দুগ্ধ বিজ্ঞান
 পোল্ট্রি বিজ্ঞান
 মহামারি এবং প্রতিরোধক মেডিসিন
 পশু পুষ্টি
 ঔষধ
 অস্ত্রোপচার
 থেরিওজেনোলোজি

কৃষি অনুষদ 
 কৃষিবিদ্যা
 মৃত্তিকা বিজ্ঞান
 কীটতত্ত্ব
 উদ্যানবিদ্যা
 উদ্ভিদ রোগবিদ্যা
 শস্য উদ্ভিদবিদ্যা
 উদ্ভিদের জিনতত্ত্ব এবং জৈবপ্রযুক্তি
 কৃষি সম্প্রসারণ ও তথ্য ব্যবস্থা
 কৃষিবনায়ন ও পরিবেশ বিজ্ঞান
 কৃষি রসায়ন
 প্রাণরসায়ন এবং আণবিক জীববিজ্ঞান

মৎস্য ও মহাসাগর বিজ্ঞান অনুষদ 
 মাছ জীববিজ্ঞান এবং জিনতত্ব
 অ্যাকুয়াকালচার
 মৎস্য সম্পদ সংরক্ষণ ও ব্যবস্থাপনা
 মৎস্য প্রযুক্তি ও মান নিয়ন্ত্রণ
 মহাসমুদ্রবিদ্যা
 মাছের স্বাস্থ্য ব্যবস্থাপনা

উপাচার্যবৃন্দ
নিম্নোক্ত ব্যক্তিবর্গ হবিগঞ্জ কৃষি বিশ্ববিদ্যালয়ের উপাচার্য হিসেবে দায়িত্ব পালন করেন:

তথ্যসূত্র

বহিঃসংযোগ 

 

বাংলাদেশের সরকারি বিশ্ববিদ্যালয়
বাংলাদেশের কৃষি বিশ্ববিদ্যালয় ও মহাবিদ্যালয়
হবিগঞ্জ জেলার শিক্ষাপ্রতিষ্ঠান
২০২০-এ প্রতিষ্ঠিত শিক্ষাপ্রতিষ্ঠান
২০২০-এ বাংলাদেশে প্রতিষ্ঠিত
সাপ্তাহিক এখন সময়

সাপ্তাহিক এখন সময় মার্কিন যুক্তরাষ্ট্রের নিউইয়র্ক থেকে প্রকাশিত একটি বাংলা ভাষার পত্রিকা। পত্রিকাটি ২০০০ সালে চালু হয়।

ইতিহাস 
১ জানুয়ারি ২০০০ সালে পত্রিকাটির প্রকাশনা শুরু হয়। তৃতীয় সহস্রাব্দের স্মরণে এটি প্রতিষ্ঠিত হয়েছিল। সর্বপ্রথম মাসিক পত্রিকা আকারে প্রকাশিত হলেও পরবর্তীতে সাপ্তাহিক হিসেবে প্রকাশিত হচ্ছে। পত্রিকাটির প্রতিষ্ঠাতা সম্পাদক কাজী শামসুল হক।

বিশেষত্ব 
সাপ্তাহিক এখন সময় মার্কিন যুক্তরাষ্ট্রে বসবাসকারী প্রবাসীদের সামাজিক সমস্যা, অভিবাসন বিষয়সহ অন্যান্য কমিউনিটি সংবাদ প্রকাশ করে থাকে।

আরো দেখুন 

 বাংলা ভাষার সংবাদপত্রের তালিকা
 মানবজমিন
 দৈনিক ইনকিলাব

তথ্যসূত্র

বহিঃসংযোগ 
অফিসিয়াল ওয়েবসাইট

বাংলা ভাষার সংবাদপত্র
২০০০-এ প্রতিষ্ঠিত সংবাদপত্র
২০০০-এ মার্কিন যুক্তরাষ্ট্রে প্রতিষ্ঠিত
মার্কিন যুক্তরাষ্ট্রের অ-ইংরেজি ভাষার সংবাদপত্র
নিউ ইয়র্ক শহরের সংবাদপত্র
নিঃস্বার্থ ভালোবাসা

নিঃস্বার্থ ভালোবাসা  হচ্ছে ২০১৩ সালে মুক্তিপ্রাপ্ত একটি বাংলাদেশী প্রেম নির্ভর, অ্যাকশন চলচ্চিত্র। চলচ্চিত্রটি মুনসুন ফিল্মস-এর ব্যানারে প্রযোজনা ও পরিচালনা করেছেন চলচ্চিত্র নায়ক অনন্ত জলিল নিজেই। চলচ্চিত্রটিতে প্রধান চরিত্রে অভিনয় করেছেন অনন্ত জলিল, রাজ্জাক, আফিয়া নুসরাত বর্ষা, মিশা সওদাগর সহ অনেকে।  এই চলচ্চিত্রে জুবিন গাৰ্গ-এর গাওয়া ঢাকার পোলা নামক গানটি তুমুল জনপ্রিয়তা পায়।

কাহিনী সংক্ষেপ 
আন্তর্জাতিক মডেল হওয়ার সপ্ন মেঘলার। পথচাওলার মাঝে একসময় পরিচয় হয় বিশিষ্ট ব্যাবসায়ী অনন্তের সঙ্গে। এরপর প্রেমের বাধনে জড়ান তারা। অনন্ত যদিও তাকে নিস্বাঃর্থ ভাবে ভালবেসে মন প্রান উজাড় করে দিয়েছিলো কিন্তু মেঘলা উচ্চাকাঙ্খা আর লোভে পড়ে জড়িয়ে পড়ে একাধিক সম্পর্কে। তবুও অনন্ত চেষ্টা করে যায় যেনো মেঘলার ভুল ভাঙ্গে।

অভিনয় 

 অনন্ত জলিল 
 আফিয়া নুসরাত বর্ষা 
 রাজ্জাক 
 মিশা সওদাগর 
 সুচরিতা
 ইলিয়াস কোবরা
 কাবিলা
 জামিলুর রহমান শাখা
 সিরাজ হায়দার
 রাজু সরকার

সঙ্গীত 
নিঃস্বার্থ ভালবাসা চলচ্চিত্রের সঙ্গীত সম্পাদনা ও তৈরি করেছেন শওকত আলী ইমন, আকাশ ও ইমন সাহা এবং আবহ সংগীত এস পি ভেঙ্কাটেশ।

তথ্যসূত্র

বহিঃসংযোগ 

২০১৪-এর চলচ্চিত্র
২০১০-এর দশকের মারপিটধর্মী চলচ্চিত্র
বাংলা ভাষার চলচ্চিত্র
বাংলাদেশী মারপিটধর্মী চলচ্চিত্র
বাংলাদেশী চলচ্চিত্র
২০১০-এর দশকের বাংলা ভাষার চলচ্চিত্র
অনন্ত জলিল প্রযোজিত চলচ্চিত্র
২০১৩-এর নাট্য চলচ্চিত্র
২০১৩-এর চলচ্চিত্র
বাংলা ভাষার বাংলাদেশী চলচ্চিত্র
ইমন সাহা সুরারোপিত চলচ্চিত্র
অনন্ত জলিল পরিচালিত চলচ্চিত্র
ভালবাসার অনেক নাম

ভালবাসার অনেক নাম একটি বাংলা রোমান্টিক চলচ্চিত্র। এটির পরিচালক তরুণ মজুমদার। মূল কাহিনী বিভূতিভূষণ বন্দ্যোপাধ্যায়। চলচ্চিত্রটি ২০০৬ সালে আলাদিন এন্টারটেইনমেন্ট এর অধীনে মুক্তি পায়। এটি উত্তম কুমারের নাতি গৌরব চট্টোপাধ্যায় এবং হেমন্ত মুখার্জির নাতনি মেঘা মুখার্জির প্রথম চলচ্চিত্র।

কাহিনী
তরুন বিমল বিলাসপুর গ্রামের স্কুল শিক্ষক হিসাবে আসে। সে আশ্রয় নেয় রেলস্টেশনের কাছের ফাঁকা কোয়ার্টারে। স্টেশনমাস্টার শশীবাবু ও তার স্ত্রী তাদের মেয়ে বুলবুলির সাথে লোভনীয় পাত্র  বিমলের বিবাহের চেষ্টা করতে থাকেন। এই অবস্থায় বিমলকে উদ্ধার করেন গ্রামের দুই শুভাকাঙ্ক্ষী মনিরুল ও কৈলাশ। গ্রামের গৃহবধু বিনির সাথে ভাই বোনের মধুর সম্পর্ক গড়ে ওঠে বিমলের। বিনির বোন সুমির সাথে বিমলের বিবাহ ঠিক হয়, কিন্তু আরো ভাল চাকরির সুযোগ আসে বিমলের কাছে। তার দাদা বিলাসপুর গ্রাম থেকে তাকে নিয়ে যেতে এলে শেষ মূহুর্তে সে মত পালটায়। গ্রামের মানুষের ভালবাসাকে উপেক্ষা করে বিমল শহরে যেতে পারেনা।

অভিনয় 
 গৌরব চট্টোপাধ্যায় - বিমল
 সৌমিত্র চট্টোপাধ্যায় - মনিরুল
 পরাণ বন্দ্যোপাধ্যায় - কৈলাশ
 মৌসুমী চট্টোপাধ্যায় - বিনি
 মেঘা মুখার্জী - সুমি
 মনোজ মিত্র - শশী
 তাপস পাল
 বিপ্লব চট্টোপাধ্যায়
 বিপ্লবকেতন চক্রবর্তী

তথ্যসূত্র

বাংলা ভাষার চলচ্চিত্র
ভারতীয় চলচ্চিত্র
ভারতীয় উপন্যাস অবলম্বনে চলচ্চিত্র
২০০০-এর দশকের বাংলা ভাষার চলচ্চিত্র
বিভূতিভূষণ বন্দ্যোপাধ্যায়ের সৃষ্টিকর্ম অবলম্বনে চলচ্চিত্র
২০০৬-এর চলচ্চিত্র
বাংলা ভাষার ভারতীয় চলচ্চিত্র
ভারতীয় প্রণয়ধর্মী নাট্য চলচ্চিত্র
পুরুষ পুরুষ যৌনক্রিয়ার চর্চা

পুরুষ যৌনক্রিয়ার চর্চা হচ্ছে মানুষের যৌন ক্রিয়াকলাপের সেই বিষয় যেখানে যৌন আচরণ ও  যৌন পরিচয়কে বিবেচনায় না নিয়ে পুরুষে পুরুষে সঙ্গম নিয়ে আলোচনা করা হয়। ১৯৪৮ সালে গবেষক কিনসে তার প্রতিবেদন অনুসারে জানান, ৩৭ শতাংশ পুরুষ জীবনে একবারের জন্য হলেও সমলৈঙ্গিক যৌনাচারণের অভিজ্ঞতা অর্জন করেছে। এই জাতীয় বিষয়ের উপর জরিপ গুলোতে প্রাপ্ত ফলাফল সামাজিক দৃষ্টিভঙ্গির দরুণ সম্পূর্ণ সঠিক ভাবে উল্লেখ করা হয় না।

স্বাস্থ্য ঝুঁকি
যৌন ক্রিয়ার ফলে বিভিন্ন ধরনের যৌন সংক্রমণ রোগ দেখা যায়। ২০০৭ সালে দুটি বড় জনসংখ্যা সার্ভেতে করা গবেষণা প্রতিবেদনে অনুসারে দেখা যায়, "বেশির ভাগ গে পুরুষ এর অনিরাপদ বাৎসরিক যৌন সঙ্গীর সংখ্যা বিষমকামী নারী পুরুষের যৌন সঙ্গীর সমান।"

অর্জিত প্রতিরক্ষার অভাবজনিত রোগলক্ষণসমষ্টি (এইডস) হচ্ছে মানুষের রোগ প্রতিরোধ ব্যবস্থার একটি রোগ; যা অনাক্রম্য স্বল্পতা ভাইরাস (এইচআইভি) দ্বারা হয়ে থাকে। বিশ্বজুড়ে এইচ আইভি সংক্রমণের ৫-১০% হয় পুরুষ কর্তৃক পুরুষে সঙ্গমের ফলে। যাইহোক, পশ্চিমা সমাজের বেশিরভাগ ক্ষেত্রে পুরুষে এই রোগ অন্য পুরুষ দ্বারা সঙ্গমের দরুণ হয়। যুক্তরাষ্ট্রে ২০১৭ সালে ৩৮৭৩৯ জন এইডস আক্রান্ত রোগীর মধ্যে ৭০ শতাংশ ছিলেন সমকামী বা উভকামী পুরুষ। ২০১৬ সালে লন্ডনে প্রাপ্ত ৫১৬৪ জন এইচআইভি পাওয়া গিয়েছে এমন রোগীর মধ্যে ৫৪ শতাংশ রোগী সমকামী এবং উভকামী পুরুষ। যদিও ২০১৭ সালে পাবলিক হেলথ ইংল্যান্ডের প্রতিবেদন অনুসারে এই হার হ্রাস পাচ্ছে।

উপদংশ বা সিফিলিস মানুষ থেকে মানুষে সরাসরী স্পর্শের মাধ্যমে উপদংশ ক্ষত দ্বারা স্থানান্তরিত হয়। প্রধানত বহির্যোনাঙ্গ, যোনি অথবা পায়ুর উপরে ক্ষত সৃষ্ট হয়। ২০০৬ সালে সিফিলিসে আক্রান্ত যুক্তরাষ্ট্রের রোগীদের ৬৪ শতাংশই পুরুষে পুরুষে যৌন সঙ্গমে করেছিল। অন্যান্য উন্নত দেশগুলোতে পুরুষ-পুরুষ যৌনতার চর্চাকারীদের মধ্যে সিফিলিস বা উপদংশের প্রাদুর্ভাব বেশি দেখা গিয়েছে। সিফিলিসের সংস্পর্শে এলে এইচ আইভি সংক্রমণের হারও বৃদ্ধি পায়। আবার উল্টোটাও ঘটে অর্থাৎ এইচ আইভি আক্রান্তের সিফিলিসে আক্রান্ত হবার ঝুঁকি থাকে। যুক্তরাষ্ট্রের একটা জরিপ অনুসারে পুরুষ পুরুষ যৌনতার চর্চাকারীদের মধ্যে যাদের সিফিলিস আছে, তাদের অর্ধেক এইচআইভিতেও আক্রান্ত। এই যে সিফিলিসের বৃদ্ধির হার, সহজলভ্য নমুনার উপর করা কিছু গবেষণার ভিত্তিতে দেখা গিয়েছে এই বৃদ্ধির মুল কারণ কন্ডম ব্যতীত পুরুষ-পুরুষ সঙ্গমের মধ্যে নিহিত রয়েছে। যদিও দেশজুড়ে হওয়া বৃহত্তর পরিসরে করা গবেষণা থেকে দেখা গিয়েছে যে, পুরুষ পুরুষ সঙ্গম এর সঙ্গমের সময় কনডম ব্যবহারের হার হ্রাস পায়নি বরং বৃদ্ধি পেয়েছে। গবেষণা থেকে দেখা গিয়েছে, শেষ দশকে পুরুষ পুরুষ সঙ্গমের তুলনায় নারী নারীতে সঙ্গমের হার অধিক বৃত্তি পেয়েছে।

যুক্তরাষ্ট্রের জরিপ অনুযায়ী সাম্প্রতিক সময়ে যেসব পুরুষ নারীতে যৌন সঙ্গম (পুনাস) করেছে তাদের তুলনায় যারা পুরুষে পুরুষে যৌনসঙ্গম (পুপুস) করেছে তাদের মধ্যে এইচআইভি, সিফিলিস এবং এনাল ওয়ার্ট বেশি দেখা যায়। পক্ষান্তরে যৌন হার্পিস পুনাস তে বেশি দেখা যায়, তুলনামুলক কম দেখা যায় পুপুসতে। ক্ল্যামিডিয়া, হিউম্যান প্যাপিলোমা ভাইরাস, গনোরিয়া এবং লাইস এসব রোগগুলো দুই দলেই সমান ভাবে হয়ে থাকে বলে প্রতিবেদনে উঠে এসেছে।

আরও দেখুন

নারী সমকামীদের যৌন চর্চা

তথ্যসূত্র 

সমকামিতা
জৈবিক লিঙ্গ
যৌনক্রিয়া
পুরুষ সমকামিতা
সামরিক প্রকৌশল

সামরিক প্রকৌশল হচ্ছে শিল্প, বিজ্ঞান এবং সামরিক কাজের নকশা এবং নির্মাণ, সামরিক পরিবহন ও সামরিক যোগাযোগের লাইন বজায় রাখার অভ্যাস। সামরিক প্রকৌশলী সামরিক কৌশল পিছনে সরবরাহের জন্য দায়ী। আধুনিক সামরিক প্রকৌশল সিভিল ইঞ্জিনিয়ারিং থেকে পৃথক। বিংশ ও একবিংশ শতাব্দীতে, সামরিক প্রকৌশলটিতে অন্যান্য প্রকৌশল বিভাগ যেমন যান্ত্রিক এবং বৈদ্যুতিক প্রকৌশল কৌশল অন্তর্ভুক্ত হয়।

ন্যাটোর (NATO) মতে, "সামরিক প্রকৌশলটি যে শারীরিক অপারেটিং পরিবেশকে আকৃতির জন্য কম্পোনেন্ট বা পরিষেবা নির্বিশেষে প্রকৌশলী কার্যকলাপ গ্রহণ করে।" সামরিক প্রকৌশল বলপূর্বক শক্তি প্রয়োগে এবং সম্পূর্ণভাবে বল প্রয়োগে সহায়তা করে, যেমন সামরিক প্রকৌশল ফাংশন, সুরক্ষা, কাউন্টার-ইমপ্রোভাইজড বিস্ফোরক ডিভাইস, পরিবেশগত সুরক্ষা, প্রকৌশলী বুদ্ধিমত্তা এবং সামরিক অনুসন্ধান। সামরিক প্রকৌশলগুলি সেই 'ইঞ্জিনিয়ারদের' দ্বারা পরিচালিত কার্যক্রমগুলিকে অন্তর্ভুক্ত করে না যা যানবাহন, জাহাজ, বিমান, অস্ত্রোপচার এবং সরঞ্জামগুলি বজায় রাখে, মেরামত করে এবং পরিচালনা করে।

সামরিক প্রকৌশল একটি একাডেমিক বিষয় যা সামরিক একাডেমী বা সামরিক প্রকৌশল স্কুল শেখানো হয়। সামরিক প্রকৌশল সম্পর্কিত নির্মাণ ও ধ্বংসযজ্ঞ সাধারণত সাধারণ প্রকৌশলী দ্বারা সম্পাদিত হয়, যার মধ্যে সৈয়দ বা অগ্রদূত হিসাবে প্রশিক্ষিত সৈন্য অন্তর্ভুক্ত। আধুনিক সৈন্যবাহিনীতে, যুদ্ধে এবং অগ্ন্যুৎকালে এগিয়ে যাওয়ার সময় সৈন্যরা এ ধরনের কাজ সম্পাদনের জন্য প্রশিক্ষিত, প্রায়শই যুদ্ধ প্রকৌশলী বলে।

কিছু কিছু দেশে, সামরিক প্রকৌশলীরা বন্যা নিয়ন্ত্রণ ও নদী গৌণ কাজগুলির মতো  নন-সামরিক নির্মাণ কাজগুলি সম্পাদন করতে পারে, তবে এই ধরনের ক্রিয়াকলাপগুলি সামরিক প্রকৌশল এর কাজের মধ্যে পড়ে না।

তথ্যসূত্র 

সামরিক প্রকৌশল
প্রকৌশল-সংশ্লিষ্ট পেশা
স্থল যুদ্ধবিগ্রহ
প্রকৌশলের শাখা
বামনডাঙ্গা জমিদার বাড়ি

বামনডাঙ্গা জমিদার বাড়ি বাংলাদেশের গাইবান্ধা জেলার সুন্দরগঞ্জ উপজেলার বামনডাঙ্গা নামক এলাকায় অবস্থিত এক ঐতিহাসিক জমিদার বাড়ি।

ইতিহাস
এই জমিদার বাড়ির গোড়াপত্তনকারী জমিদার কৃষ্ণকান্ত রায়। তবে কবে নাগাদ এই জমিদার বাড়ি প্রতিষ্ঠিত হয়েছে তার সঠিক তথ্য জানা যায়নি। জমিদার কৃষ্ণকান্ত রায় ছিলেন গৌড় বংশীয় একজন ব্রাহ্মণ। গৌড় বংশীয়রা যখন সম্রাট আকবরের কাছে পরাজিত ও রাজ্যচ্যুত হন। তখন এই ব্রাহ্মণ অর্থাৎ কৃষ্ণকান্ত বর্তমান গাইবান্ধা জেলার সুন্দরগঞ্জ উপজেলার * বামনডাঙ্গা নামক এলাকা পালিয়ে এসে বসতি স্থাপন করেন এবং এখানে তার জমিদারী প্রতিষ্ঠা করেন। এরপর একাধারে তার বংশধররা একের পর এক জমিদারী পরিচালনা করতে থাকেন। এই জমিদার বংশের কয়েকজন উল্লেখযোগ্য জমিদার রয়েছেন। তারা হলেন, ব্রজেশ্বর রায় চৌধুরী তারপর জমিদারী লাভ করেন তার পুত্র নবীন চন্দ্র রায় চৌধুরী। নবীন চন্দ্র রায়ের পর তার দুই পুত্র শরৎ চন্দ্র রায় ও বীপিন চন্দ্র রায় জমিদারীকে দুই ভাগ করে বড় তরফ ও ছোট তরফ নামে দুইজনে দুই জমিদারী পরিচালনা করতে থাকেন। এরপর বড় তরফের জমিদার শরৎ চন্দ্র রায়ের মৃত্যুর পর তার একমাত্র মেয়ে সুনিতি বালা দেবী বড় তরফ জমিদারী দেখাশুনা করেন। আর ছোট তরফের জমিদার বীপিন চন্দ্র রায়ের পর তার দুই পুত্র মনীদ্র চন্দ্র রায় ও জগৎ চন্দ্র রায় ছোট তরফের জমিদারীকে আরো দুই ভাগ করে আলাদাভাবে জমিদারী পরিচালনা করতে থাকেন। এরফলে এই জমিদার বংশের জমিদারী তিন ভাগে বিভক্ত হয়। তবে ছোট তরফের দুই জমিদার তাদের জমিদারী ঠিকমত পরিচালনা করতে পারলেও বড় তরফের জমিদার তার জমিদারী ঠিকমত পরিচালনা করতে পারেননি এবং ব্রিটিশ সরকারকে খাজনা প্রদান করতে পারেননি। আর তাই বড় তরফের জমিদারী ১৯৪৬ সালে নিলামে উঠে যায়। যা মহারাজা কৃষাণ লাল সিংহ নামক একজন ক্রয় করেন। তবে বড় তরফের জমিদারী নিলামে বিক্রি হলেও ছোট তরফের দুই জমিদারের জমিদারী সুন্দরমতই চলতে থাকে। কিন্তু ভারতবর্ষ ভাগের পর জমিদারী প্রথা বিলুপ্ত হলে এই জমিদার বংশের জমিদারীর সমাপ্তি ঘটে। পরে দুই জমিদার ভাইয়ের মধ্যে বড় ভাই জমিদার মনিন্দ্র রায় ভারতের আসামে চলে যান। আর ছোট ভাই জমিদার জগৎচন্দ্র রায় তার জমিদার বাড়িতে থেকে যান এবং এই বাড়িতেই ১৯৬৫ সালে মৃত্যুবরণ করেন। তারপর একেএকে জমিদার বাড়ির সকল বংশধররা ভারতে চলে যান। আর এরপরই জমিদার বাড়ির সকল সম্পত্তি বাজেয়াপ্ত হয়ে যায়।

অবকাঠামো
জমিদারদের বসবাসের জন্য একটি বাসভবন, অতিথিশালা, রাজদরবার, দুর্গামন্দির, মঠ ও গো-শালা তৈরি করা হয়েছিল।

বর্তমান অবস্থা
অযত্ন ও অবহেলার কারণে জমিদার বাড়ির সকল স্মৃতিচিহ্নই এখন প্রায় ধ্বংসের মুখে। জমিদার বাড়ির অনেক সম্পত্তি স্থানীয় প্রভাবশালী ব্যক্তিরা এখন ভোগ দখল করে নিয়েছে।

গ্যালারী

তথ্যসূত্র

গাইবান্ধা জেলার দর্শনীয় স্থান
গাইবান্ধা জেলার প্রত্নতাত্ত্বিক স্থাপনা
ঐতিহাসিক স্থান
প্রিন্সিপাল স্টাফ অফিসার

প্রিন্সিপাল স্টাফ অফিসার (সংক্ষেপে পিএসও) বাংলাদেশের সশস্ত্র বাহিনী বিভাগের প্রধান। বাংলাদেশ সেনাবাহিনীর তিন তারকা পদক লেফটেন্যান্ট জেনারেলের নেতৃত্বে পরিচালিত হয়। বর্তমান প্রিন্সিপাল স্টাফ অফিসার লেফটেন্যান্ট জেনারেল এস এম কামরুল হাসান। ২২ আগস্ট, ২০২৪ খ্রিস্টাব্দ  থেকে তিনি এ পদে দায়িত্ব পালন করছেন।

ভূমিকা এবং কার্যাবলী 
প্রিন্সিপাল স্টাফ অফিসার বাংলাদেশ সশস্ত্র বাহিনী বিভাগের প্রধান। প্রধানমন্ত্রীর কার্যালয় থেকে বাংলাদেশ সশস্ত্র বাহিনীকে আদেশ ও নিয়ন্ত্রণ করা হয়। সশস্ত্র বাহিনী বিভাগ প্রিন্সিপাল স্টাফ অফিসারের কার্যালয়, পাঁচটি অধিদপ্তর এবং একটি প্রশাসনিক কোম্পানি দিয়ে গঠিত।

বাংলাদেশের প্রধানমন্ত্রীর সরাসরি অধীনে ও তত্ত্বাবধানে পরিচালিত হয় বিভাগটি। প্রশাসনিক পরিষেবাগুলির উপর কর্তৃত্ব, নির্দেশনা ও নিয়ন্ত্রণ প্রধানমন্ত্রীই রাখেন। গণপ্রজাতন্ত্রী বাংলাদেশের প্রতিরক্ষা মন্ত্রণালয়ের একটি সমান্তরাল বিভাগ। সশস্ত্র বাহিনী বিভাগ একটি স্বাধীন মন্ত্রণালয় হিসেবে সরাসরি প্রধানমন্ত্রীর অধীনে কার্য সম্পাদন করেন।

সংস্থা 
সশস্ত্র বাহিনী বিভাগ প্রিন্সিপাল স্টাফ অফিসারের কার্যালয়, পাঁচটি অধিদপ্তর এবং একটি প্রশাসনিক কোম্পানি দিয়ে গঠিত।

পরিচালকের দপ্তর গুলো হল :

 অপারেশনস এবং পরিকল্পনা অধিদপ্তর।
 প্রশিক্ষণ অধিদপ্তর।
 সিভিল এবং মিলিটারি সম্পর্ক অধিদপ্তর।
 প্রশাসন ও পণ্য সরবরাহ অধিদপ্তর।
 গোয়েন্দা অধিদপ্তর।

নিয়োগপ্রাপ্ত 

নিম্নে ১৯৭২ সাল থেকে এ পর্যন্ত প্রিন্সিপাল স্টাফ অফিসারদের তালিকা দেয়া হলো:

তথ্যসূত্র 

বাংলাদেশের সশস্ত্র বাহিনী
 
প্রতিরক্ষা প্রধান
কেন মিউলম্যান

কেনেথ ডগলাস মিউলম্যান (; জন্ম: ৫ সেপ্টেম্বর, ১৯২৩ - মৃত্যু: ১০ সেপ্টেম্বর, ২০০৪) ভিক্টোরিয়ার মেলবোর্নে জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৪৬ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া ও ওয়েস্টার্ন অস্ট্রেলিয়া দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শিতা দেখিয়েছেন কেন মিউলম্যান।

প্রথম-শ্রেণীর ক্রিকেট 
১৯৪৫-৪৬ মৌসুম থেকে ১৯৬০-৬১ মৌসুম পর্যন্ত কেন মিউলম্যানের প্রথম-শ্রেণীর খেলোয়াড়ী জীবন চলমান ছিল। ডানহাতি উদ্বোধনী ব্যাটসম্যানের ভূমিকায় অবতীর্ণ হতেন কেন মিউলম্যান। ভিক্টোরিয়ার পক্ষে প্রথম-শ্রেণীর ক্রিকেটে অংশগ্রহণের মাধ্যমে তার খেলোয়াড়ী জীবনের সূত্রপাত ঘটে।

পরবর্তীতে পশ্চিম অস্ট্রেলিয়ার পার্থে চলে যান। সেখানে ওয়েস্টার্ন অস্ট্রেলিয়া দলে যোগ দেন। ১৯৪৫-৪৬ মৌসুম থেকে ১৯৬০-৬১ মৌসুম পর্যন্ত দলটিতে খেলেন ও শেফিল্ড শিল্ড প্রতিযোগিতায় রাজ্য দলে গুরুত্বপূর্ণ ভূমিকা পালন করেন। বেশ কয়েক মৌসুমে দলকে নেতৃত্ব দেন। ৪৮টি শেফিল্ড শিল্ডের খেলায় অংশ নিয়ে ৪৮.১৯ গড়ে ৪৯১৬ রান তুলেন।

আন্তর্জাতিক ক্রিকেট 
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন কেন মিউলম্যান। ২৯ মার্চ, ১৯৪৬ তারিখে নিউজিল্যান্ডের বিপক্ষে স্বাগতিক দলের ম্যাক অ্যান্ডারসন, ভার্ডান স্কট, গর্ডন রো, লেন বাটারফিল্ড, সেস বার্ক, ডন ম্যাকরে এবং অস্ট্রেলিয়ার পক্ষে কেন মিউলম্যান, কিথ মিলার, কলিন ম্যাককুল, ইয়ান জনসন, ডন টলন, রে লিন্ডওয়াল ও আর্নি তোশ্যাকের একযোগে টেস্ট ক্রিকেটে অভিষেক ঘটে। এটিই তার সর্বশেষ টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

দ্বিতীয় বিশ্বযুদ্ধ পরবর্তীকালে ১৯৪৫-৪৬ মৌসুমে অস্ট্রেলিয়া দলের সাথে নিউজিল্যান্ড গমন করেন। ১৯৪৬ সালে একটিমাত্র টেস্টে অংশগ্রহণের সুযোগ লাভ করেছিলেন কেন মিউলম্যান। এ সফরে ওয়েলিংটন টেস্টে অংশ নিয়ে শূন্য রানে বিদেয় নেন তিনি। এরপর ১৯৪৯-৫০ মৌসুমে আরও একবার নিউজিল্যান্ড গমন করেছিলেন।

অবসর 
ক্রিকেট খেলা থেকে অবসর গ্রহণের পর পার্থভিত্তিক মিউলম্যানস ক্রিকেট সেন্টার নামীয় ক্রীড়ায় সরঞ্জামাদি বিক্রয়কেন্দ্র পরিচালনা করেন। এর পাশাপাশি প্রশিক্ষকের ভূমিকায় অবতীর্ণ হয়েছিলেন তিনি। তৃণমূল পর্যায়ে ক্রিকেট সম্প্রসারণকল্পে কাজ করেন। বিখ্যাত অস্ট্রেলীয় ক্রিকেটার জাস্টিন ল্যাঙ্গারের উত্তরণে সবিশেষ ভূমিকা রাখেন।

১০ সেপ্টেম্বর, ২০০৪ তারিখে পশ্চিম অস্ট্রেলিয়ার নেডল্যান্ডস এলাকায় পার্থভিত্তিক হলিউড প্রাইভেট হাসপাতালে ৮১ বছর বয়সে কেন মিউলম্যানের দেহাবসান ঘটে। তার পুত্র রবার্ট মিউলম্যান ও নাতি স্কট মিউলম্যান ওয়েস্টার্ন অস্ট্রেলিয়ার পক্ষে প্রথম-শ্রেণীর ক্রিকেট খেলেছেন।

তথ্যসূত্র

আরও দেখুন 
 ইয়ান মেকিফ
 শেফিল্ড শিল্ড
 গ্রাহাম ম্যাকেঞ্জি
 কুইন্সল্যান্ড ক্রিকেট দল
 এক টেস্টের বিস্ময়কারী
 অস্ট্রেলীয় টেস্ট ক্রিকেটারদের তালিকা
 টেস্ট ও প্রথম-শ্রেণীর ক্রিকেটে জোড়া শূন্য রান
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 

 
 

১৯২৩-এ জন্ম
২০০৪-এ মৃত্যু
ওয়েস্টার্ন অস্ট্রেলিয়ার ক্রিকেটার
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
কমনওয়েলথ একাদশের ক্রিকেটার
ভিক্টোরিয়ার ক্রিকেটার
ভিক্টোরিয়া (অস্ট্রেলিয়া) থেকে আগত ক্রিকেটার
মেলবোর্ন থেকে আগত ক্রিকেটার
জার্মান বংশোদ্ভূত অস্ট্রেলীয় ব্যক্তি
খালিশপুর জুট মিলস লিমিটেড

খালিশপুর জুট মিলস লিমিটেড বাংলাদেশের খুলনা জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে খুলনা অঞ্চলের অধীনে থাকা ৯টি প্রতিষ্ঠানের মধ্যকার অন্যতম প্রধান পাটকল।

অবস্থান 
বাংলাদেশের দক্ষিণাঞ্চলের খুলনা বিভাগের খুলনা জেলার খালিশপুরে এই শিল্প প্রতিষ্ঠানটি অবস্থিত।

ইতিহাস 
এই শিল্প প্রতিষ্ঠানটি পিপলস্ জুট মিলস নামে ১৯৫২ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়। ২০০৭ সালের ৩১ জুলাই তৎকালীন তত্ত্বাবধায়ক সরকার এই প্রতিষ্ঠানটিকে বন্ধ করে দেয় এবং বেসরকারি ব্যবস্থাপনায় ছেড়ে দিলেও অল্পকিছুদিন পর তা পুনরায় সরকারের কাছে হস্তান্তর করা হয়; পরবর্তীতে, ২০১০ সালের জুলাইয়ে পুনরায় সরকারি অর্থায়নে এটিকে নতুন নামে চালু করা হয়।

অবকাঠামো 
এই বৃহদায়তন শিল্প-কমপ্লেক্সটি ৭০.৩০ একর জায়গা জুড়ে অবস্থিত।

কর্মরত শ্রমিক ও ব্যবস্থাপনা 
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ৬,৫০০ কর্মী কাজ করছে।

উৎপাদন ক্ষমতা 
এই মিলে রয়েছে ৪৮৪ হেসিয়ান, ৩২৪ সেকিং, ৮৩ সিবিসি ও ৮৯১ স্পিন্ডেল লুম এবং গড়ে এর মাসিক উৎপাদন ক্ষমতা ৩৮৩ মেট্রিক টন হেসিয়ান, ১১৩৯ মেট্রিক টন সেকিং, ১৯২ মেট্রিক টন সিবিসি ও ১৭১৪ মেট্রিক টন স্পিন্ডেল লুম।

উৎপাদিত পণ্য 
 কাপড়
 থলে।

আরও দেখুন 
 বাংলাদেশ পাটকল করপোরেশন;
 বাংলাদেশের পাটকলগুলোর তালিকা।

তথ্যসূত্র

বহিঃসংযোগ 
 খালিশপুর জুট মিলস লিমিটেড - সরকারি তথ্য বাতায়ন।

১৯৫২-এ প্রতিষ্ঠিত
বাংলাদেশের পাটকল
স্টার ওয়ার্স রেসিস্টেন্স

স্টার ওয়ার্স রেসিস্টেন্স হলো একটি আমেরিকান ৩ডি সিজিআই অ্যানিমেটেড টেলিভিশন সিরিজ যা লুকাসফিল্ম অ্যানিমশন দ্বারা প্রযোজিত। সিরিজটি জাপানিজ অ্যানিমে দ্বারা অনুপ্রাণিত। সিরিজটি কাজুদা জিওনোর কাহিনীকে ভিত্তি করে রচিত, যিনি একজন নিউ রিপাবলিক পাইলট এবং ক্রমবর্ধমান হুমকি ফার্স্ট অর্ডারের ওপর গুপ্তচর বৃত্তির জন্য রেসিস্টেন্স দ্বারা নিয়োগপ্রাপ্ত। সিরিজটি দ্য ফোর্স অ্যাওয়েকেন্স এর ছয় মাস পূর্বে শুরু হয়েছে।

তথ্যসূত্র

বহিঃসংযোগ 

 
  at Starwars.com
 
 

স্টার ওয়ার্সের টেলিভিশন ধারাবাহিক
আব্দুল ওয়াদুদ (জেনারেল)

আব্দুল ওয়াদুদ (লেফটেন্যান্ট জেনারেল) বাংলাদেশ সেনাবাহিনীর তিন তারকা পদস্থ একজন সাবেক কর্মকর্তা। বর্তমানে তিনি সামিট পাওয়ারের বস্থাপনা পরিচালক।

প্রাথমিক ও শিক্ষাজীবন 
ঢাকা বিশ্ববিদ্যালয় থেকে প্রকৌশলে স্নাতক ডিগ্রি অর্জন করেন। পরে মার্কিন যুক্তরাষ্ট্রের বিশ্ববিদ্যালয়ে একই বিষয়ে স্নাতকোত্তর ডিগ্রি অর্জন করেন।

কর্মজীবন 
তিনি বাংলাদেশের সশস্ত্র বাহিনী বিভাগের প্রিন্সিপাল স্টাফ অফিসার ও ইঞ্জিনিয়ার ইন চিফ হিসেবে দায়িত্ব পালন করেন। বাংলাদেশ মেশিন টুলস ফ্যাক্টরির ব্যবস্থাপনা পরিচালক হিসেবেও দায়িত্ব পালন করেন। ২০১৩ সালে অবসর গ্রহণের পর তিনি সামিট পাওয়ারের ব্যবস্থাপনা পরিচালক হিসাবে যোগ দেন।

তথ্যসূত্র 

ঢাকা বিশ্ববিদ্যালয়ের প্রাক্তন শিক্ষার্থী
জন্মের বছর অনুপস্থিত (জীবিত ব্যক্তি)
বাংলাদেশ সেনাবাহিনীর জেনারেল
জীবিত ব্যক্তি
প্রিন্সিপাল স্টাফ অফিসার (বাংলাদেশ)
বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বাংলাদেশ সেনাবাহিনীর প্রধান প্রকৌশলী
সাব্বির আহমেদ

সাব্বির আহমেদ, এসবিপি, ওএসপি, এসজিপি, এনডিসি, পিএসসি, বাংলাদেশ সেনাবাহিনীর অবসরপ্রাপ্ত লেফটেন্যান্ট জেনারেল।

কর্মজীবন 
বাংলাদেশের সশস্ত্র বাহিনী বিভাগের চিফ অফ জেনারেল স্টাফ হিসেবে দায়িত্ব পালন করেছেন। তিনি আর্মি ট্রেনিং এন্ড ডক্ট্রিন কম্যান্ডের (এআরটিডিওসি) জিওসি ছিলেন। দায়িত্ব পালন করেছেন চট্টগ্রামের ২৪তম পদাতিক বিভাগের জেনারেল অফিসার কমান্ডিং (জিওসি) হিসেবে। দায়িত্ব পালন করেন ৬৬তম পদাতিক বিভাগের জিওসি সহ সেনাবাহিনীর সদর দফতর সামরিক প্রশিক্ষণ অধিদফতরের সামরিক প্রশিক্ষণ পরিচালক (ডিএমটি) হিসেবেও।

তথ্যসূত্র

বহিঃসংযোগ
 

জন্মের বছর অনুপস্থিত (জীবিত ব্যক্তি)
বাংলাদেশ সেনাবাহিনীর জেনারেল
জীবিত ব্যক্তি